Harry Kane

Harry Edward Kane (sündinud 28. juulil 1993 Walthamstowis) on Inglismaa jalgpallur, kes mängib ründajana Saksa kõrgliiga klubis Müncheni Bayern ja Inglismaa jalgpallikoondises.

Kane on võitnud hooaegadel 2015–16 ja 2016–17 Premier League'i Kuldsaapa.
 Klubikarjäär 
Kane debüteeris Tottenhami rivistuses 25. augustil 2011, kui mängiti UEFA Euroopa Liiga raames šoti klubiga Heart of Midlothian.

Hooajal 2010–11 mängis ta laenulepinguga Leyton Orientis, 2011–12 laenul Millwallis ja 2012–13 esimese poole hooajast laenul Norwich Citys ning teise poole Leicester Citys.

Alates 2014–15 hooajast mängib Kane Tottenhami põhirivistuses. Ta valiti 2015. aasta jaanuaris ning veebruaris Premier League'i kuu parimaks mängijaks. Lüües kõikide sarjade peale 31 väravat, millest 21 olid liigas, nimetati Kane PFA aasta noormängijaks.

2015–16 lõi Kane liigas 25 väravat, mille eest võitis ta ka oma karjääri esimese Premier League'i Kuldsaapa. 2016. aasta märtsis nimetati ta taas Inglismaa kõrgliiga kuu parimaks mängijaks.

Kane võitis juba järgmisel hooajal oma teise Kuldsaapa, kui lõi Premier League's 29 ja kõikide sarjade peale 35 väravat.

9. septembril 2017 lõi Kane Evertoni vastu oma 100. värava Tottenhami meeskonnas. 13. septembril 2017 lõi ta kaks väravat UEFA Meistrite Liiga kohtumises Borussia Dortmundiga, aidates oma koduklubi 3:1 võiduni Wembley staadionil.

Suvel 2023 liitus ta ligi 100 miljoni euro eest Müncheni Bayerniga.

 Koondisekarjäär 
Kane on esindanud Inglismaad nii U17-, U19-, U20- kui ka U21-koondises.

Inglismaa täiskasvanute koondises debüteeris Kane 27. märtsil 2015 Leedu vastu. Ta lõi samas mängus ka oma debüütvärava.

2016. aastal esindas Kane Inglismaad Euroopa meistrivõistlustel, kus langeti kaheksandikfinaalis Islandi vastu.

13. juunil 2017 lõi ta kaks väravat sõpruskohtumises Prantsusmaaga. Inglased kaotasid võõrsil 2:3.

2018. aasta maailmameistrivõistluste esimeses alagrupimängus 18. juunil võitsid inglased Kane'i kahe värava toel Tuneesiat 2:1."Kapten Kane'i üleminutite värav tõi Inglismaale raske võidu". sport.err.ee. 18.6.2018. Vaadatud 19.6.2018 24. juunil toimunud teises alagrupimängus Panama vastu tegi Kane kübaratriki. Ta sai sellega esimeseks Inglismaa mängijaks pärast Ron Flowersit (1962), kes on maailmameistrivõistluste kahes esimeses mängus värava löönud, lisaks esimeseks Inglismaa mängijaks, kes on alagrupiturniiril löönud neli väravat, ning üheks kolmest Inglismaa mängijast Geoff Hursti (1966) ja Gary Linekeri (1986) kõrval, kes on maailmameistrivõistlustel teinud kübaratriki."Harry Kane tõusis kübaratrikiga MM-finaalturniiri parimaks väravakütiks". sport.err.ee. 24.6.2018. Vaadatud 26.6.2018 Kaheksandikfinaalis lõi ta penaltist värava Colombia vastu."Esmakordselt penaltiseerias võidutsenud Inglismaa jõudis veerandfinaali". sport.err.ee. 3.7.2018. Vaadatud 8.7.2018

 Saavutused 
 Individuaalsed 
 PFA aasta noormängija: 2014–15
 Premier League'i hooaja sümboolne koosseis: 2014–15, 2015–16, 2016–17, 2017–18
 Premier League'i kuldne saabas: 2015–16, 2016–17

 Viited 

 Välislingid 

 Profiil Tottenham Hotspur FC kodulehel

Kategooria:Inglismaa jalgpallurid
Kategooria:Tottenham Hotspur FC mängijad
Kategooria:Millwall FC mängijad
Kategooria:Norwich City FC jalgpallurid
Kategooria:Leicester City FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1993